На крају се Стаљин одлучио да купи време за припреме за рат тако што је прихватио Хитлерову понуду за споразум о подели интересних сфера у Источној Европи. Потписивањем пакта Рибентроп-Молотов 25. августа 1939. Немачка се осигурала од евентуалне совјетске интервенције у пољску корист, односно евентуалног ратовања на два фронта. Након исценираног пољског напада на радио-станицу у Глајвицу, немачке оружане снаге су 1. септембра 1939. отпочеле напад на Пољску, чиме је у Европи почео Други светски рат.